Viborger Samler, 1836-10-16
Udenlandske Efterretninger. Spanien. En Protest fra Regeneratorernes Forening til Jndenrigsministeren har vakt nogen Sensation i Madrid. De saakaldte Patrioter erklære, samtlige at være Dronningens troe Undersaatter, og derfor at respectere hendes Befalinger, men tillige ogsaa med streng Jagttagelse af Lovene at ville opretholde den offentlige Orden, der kun kunde bestaae deri, at saavel de Regjerende som de Regjerede bogstaveligen holde sig til Lovens Ord. Men nu beklager Foreningen sig over, at den constitutionelle Lovs Forskrivter vare krænkede af Ministrene med Hensyn til de patriotiske Selskaber, der vare autoriserede ved tidligere Cortesdecreter; især fandt denne Krænkelse Sted med Hensyn til Art. 131 af Constitutionen. Herved fandt de Undertegnede sig satte i den piinlige Nødvendighed, vel af Agtelse for Dronningens Befalinger at standse med deres Sammenkomster, men tillige i Udøvelse af den ved Art. 373 af Constitutionen enhver spansk Borger tilkommende Rettighed, hos de forestaaende Cortes at protestere mod Kronens ansvarlige Raadgiveres Krænkelse af Lovens Ord. Det synes som om det er den spanske Regjerings Hensigt at hidføre et Brud med den romerske Stol. J Academiet for de geistlige Videnskaber forsvarede Dr. Acedillo nylig offentligt følgende Sætning: Betragtning af det biskoppelige Sædes lange Forsømmelse og den Opførsel, hvilken Paven som geistlig og verdslig Fyrste viser mod Jsabella 11 Regjering, maa den gamle Forfatning i Henseende til Biskoppernes Stadfæstelse strax gjenoprettes." Der gjordes det Spørgsmaal, om de spanske Biskopper vilde indvillige i at indvie de nye, og der svaredes, at man, hvis de vægrede sig, maatte tage sin Tilflugt, til fremmede Biskopper. Dette vakte en meget levende Discussion, og en Tilstedeværende spurgte Dr. Acedillo, om han holdt det for hensigtsmæssigt, nu at begynde en Kamp med Samvittighederne. Hertil svarede han, at kun Taaberne herved kunde finde deres Samvittighed saaret. Man seer af disse smaae Træk, hvilken Aand der begynder at bemægtige sig den spanske Geistlighed. Den tidligere Understatssecretair, Hr. Andres de Villalba, skal have tilbudt sig, at forfægte Spaniens Sag selv mod den pavelige Stol i Rom. - Til Madrid ere flere Jtalienere indtrufne, der søge at drage Nytte af den spanske Opstand for deres Fædreland; dog synes de at blive holdte under Opsigt af de madridske Autoriteter, der nære stor Frygt for republicanske Machinationer. Den 1ste Septbr. løb den keiserlige østerrigske Krigsbrig l'Ussaro, der kom fra Triest, ind til Gibraltar; den bringer otte italienske Statsfanger til America. El Dario mercantil i Cadiz beretter, at de i Gibraltar sig opholdende italienske, spanske og engelske Patrioter havde sendt en Deputeret ombord for at complimentere hine Fanger, hvorpaa disse have svaret: "Spaniere! J maae opfylde Eders Pligter, der ere ikke mindre ædle, men tillige langt vigtigere end de romerske Vestalinders; disse underholdt i et eneste Tempel Fromhedens Jld; men J maae underholde Frihedens Jld hos alle Europas Folk. Forener Eder alle med hinanden, og det eneste værdige Maal for Eders Bestræbelser være, ikke at skaane de Ugudeliges Blod, at seire eller døe. Det frie Europa leve!" Propagandisternes Forjagelse fra Madrid, blandt hvilke en Piemonteser, Grev Abany, befinder sig, vakte stort Skrig hos den republicanske Presse, navnligen hos et Gastelland, der optræder som Organ for det under Navnet los Communeros bekiendte Parti. Angaaende Gomez's Bevægelser meddeler Eco det Commercio, at han i Jnfantes har uden Forskjel plyndret de Liberales og Carlisternes Huse. J Træfningen ved Villarobledo skal han selv være bleven let saaret, og blandt Fangerne nævner man en Broder og en Fætter af Quilez. Efter Espannol havde han taget Veiene til Sierra de Segura til Provindsen Jaen, hvorhen Alaix forfulgte ham. Tre Vogne med Saarede vare indtrufne til Madrid. Til Burgos og Valladolid vare 1000 carlistiske Fanger ankomne efter Fægtningen ved Lodosa. – Jfølge Revista havde Prætendenten udnævnt en Ambassadeur med uindskrænket Fuldmagt til de nordlige Hoffer, der underveis skal have en Sammenkomst med Ludvig Philip og det doctrinaire Ministerium, og der allerede er afreist fra Onnate.